𝄇 Downloaded From BollyFlix 𝄇
- คุณเป็นอัยการคดีนี้เหรอ - ใช่
ถ้าฉันเป็นคุณ ฉันก็ลังเลเรื่องคดีนี้เหมือนกัน
ฉันชนะคุณหลายครั้งจนจำไม่ได้แล้ว
บอนดูรันท์กำลังเงินไหลออก จากเดอะ เทอร์ราซโซ่
เขาอยากให้อเล็กซ์ แกรนท์ช่วยแบกภาระ
เราเจอผู้ต้องสงสัยอีกคน
คุณแกรนท์ครับ ช่วยอธิบายให้ศาลฟังได้มั้ย
ว่าคุณบอนดูรันท์หมายถึง ความเคลื่อนไหวที่น่าสงสัยอะไร
เป็นไปได้ว่าแกรนท์จะขอใช้สิทธิ์ไม่ตอบ
แล้วถ้าเขาใช้ล่ะ
เราเสียเขาไปก่อนคดีเริ่มไม่ได้ ผมต้องทำให้เขาให้การต่อหน้าลูกขุน
คุณเดิมพันทั้งคดีนี้กับการที่อเล็กซ์ แกรนท์ จะไม่ใช้สิทธิ์ไม่ตอบเหรอ
บ้าไปแล้วเหรอ
อีเมลฉบับเดียวอาจจะเพียงพอ ที่จะกดดันให้คุณแกรนท์ขึ้นให้การได้
แต่ยังไม่พอที่จะพิสูจน์ว่าเขาเกี่ยวข้องกับคดีนี้
จำที่ฉันบอกว่า ตำรวจยึดเครื่องมือช่างของลิซ่าได้มั้ย
มันต้องมี 150 ชิ้น แต่มันเหลือแค่ 149
อยากทายไหมว่าอะไรหายไป
ฝ่ายอัยการเพิ่งได้รับหลักฐานชิ้นใหม่มาค่ะ
อาวุธสังหาร
คุณคิมครับ นี่ใช่รูปที่คุณถ่ายการประท้วงวันนั้นมั้ย
ใช่ครับ
เรเน่
ในเทปที่คุณไม่ได้ใช้ จำเลยเคยพูดคุยรายละเอียดแผน
ที่จะหยุดโครงการของคุณบอนดูรันท์มั้ยคะ
เคยครับ
เราเรียนรู้ทุกอย่างเกี่ยวกับเขา
ว่าเขาจอดรถสปอร์ตที่ไหนในลานจอดรถ
(วิธีการ - แรงจูงใจ - โอกาส)
ผมต้องเสี่ยง
นี่ไม่ใช่การเสี่ยง มิคกี้ ยังกับคุณคิดว่ากฎใช้กับคุณไม่ได้
คุณฮอลเลอร์ พร้อมเรียกพยานคนแรกรึยัง
พร้อมครับท่าน ฝ่ายจำเลยเรียกลิซ่า แทรมเมลล์ขึ้นให้การครับ
มิคกี้ คุณทำอะไร
ไม่ใช่ที่นี่
คุณบอกว่าจะไม่เบิกตัวฉัน
ผมรู้ แต่นี่บ่ายวันศุกร์แล้วลิซ่า
ผมยอมให้ลูกขุนจำ พอดแคสต์ของดาห์ลฝังหัวเป็นสิ่งสุดท้าย
ก่อนวันหยุดไม่ได้
เราต้องตอบโต้
ก็ได้ แต่ถ้าฉันพลั้งปากหรือพูดอะไรผิดล่ะ คือว่า…
แค่พูดความจริงก็พอ ให้พวกเขาเห็นคุณอย่างที่ผมเห็น
คุณทำได้แน่
คุณแทรมเมลล์ครับ บอกลูกขุนได้มั้ยว่าคุณทำงานอะไร
ฉันเป็นเชฟค่ะ
และมีร้านอาหารชื่อเอลีเซียนที่ฟร็อกทาวน์
เราเปิดร้านมาประมาณ 11 ปีแล้ว
สิบเอ็ดปี นานมากนะครับ คุณคงรักงานที่ทำมาก
เป็นความฝันของฉันมาทั้งชีวิตค่ะ
ฉันโตมาในย่านนั้น
พ่อของฉันซื้อตึกนั้นมาในราคาถูกมาก พ่อเป็นช่างทำตู้
พ่อเลยใช้ฝั่งนึงทำร้าน อีกฝั่งนึงอยู่กับครอบครัว
ฉันก็อยากทำเหมือนพ่อ
คุณอยู่ที่นั่นด้วยเหรอครับ
ค่ะ มันเป็นบ้านของฉัน
ฉันถึงไม่อยากขายให้มิตเชลล์ บอนดูรันท์ หรือใครทั้งนั้น
ทั้งชีวิตของฉันอยู่ในตึกนั้น
พอคุณบอกคุณบอนดูรันท์ว่าจะไม่ขาย แล้วเกิดอะไรขึ้นครับ
อ่อ นั่นเป็นตอนที่เขาเริ่มกลั่นแกล้งฉัน
รถเกลี่ยดินตอนหกโมง ฝุ่นก่อสร้างตอนช่วงแฮปปี้อาวร์
- เขาทำทุกอย่างเพื่อไล่ที่ฉัน - คัดค้านค่ะ เล่าความเห็น
ขอให้พยานตอบเท่าที่ถามเท่านั้น
ไม่เป็นไรครับ คุณแทรมเมลล์
เมื่อวานเราได้ฟังจากวาเลรี สเติร์น เพื่อนบ้านของคุณไปแล้ว
เรื่องความสัมพันธ์ของบคุณกับอดีตสามี
เล่าได้มั้ยครับว่าทำไมคุณกับสามีถึงแยกทางกัน
ฉันไม่ใช่คนที่อยู่ด้วยง่ายนัก
บางทีฉันเป็นคนหัวรั้น
และเมื่อฉันอยากได้อะไร ฉันก็อยากได้สุดใจ
ฉันมีความฝันที่ไม่ยอมปล่อยวาง
ส่วนเจฟฟ์ อดีตสามีฉันคิดไม่เหมือนกัน
เราเลยห่างเหินกัน
ความห่างเหินนั้นทำให้ทะเลาะกันมั้ยครับ
ใช่สิ เราทะเลาะกันบ้าง
แต่ไม่มากไปกว่าคู่อื่นๆ และไม่เคยใช้ความรุนแรง
คุณแทรมเมลล์ครับ ผมอยากคุยเรื่องสัมภาษณ์พอดแคสต์ที่เราฟังไป
คุณดูอารมณ์ร้อนมาก พูดว่าอย่างนั้นได้มั้ย
คงงั้นมั้งคะ แต่ฉันว่านั่นเป็นเทคที่เจ็ดแล้วนะ
เจ็ดเหรอ ทำไมต้องพูดหลายเทค
เฮนรี่พูดหลายทีว่าน้ำเสียงฉันไม่เร้าใจพอ
และเขาต้องการท่อนที่ขายได้
คุณดาห์ลกดดันให้คุณฟังดูเล่นใหญ่ขึ้นเหรอ
รู้สึกอย่างนั้นค่ะ
งั้นสิ่งที่คุณพูดกับเขาเป็นเรื่องจริงมั้ยครับ วิธีที่คุณใช้กับบอนดูรันท์
ค่ะ ทำนองนั้น
รวมทั้งที่คุณรู้ว่า คุณบอนดูรันท์จอดรถที่ไหนด้วยเหรอ
ค่ะ
ทำไมคุณถึงบอกสายสืบโอไบรอัน
ว่าคุณไม่เคยเข้าไป ในที่จอดรถของคุณบอนดูรันท์
เพราะฉันไม่เคยเข้าไป
มีรูปมิตเชลล์ บอนดูรันท์ในนิตยสาร โพสท่าข้างรถของเขา
ไม่ ฉันไม่จำเป็นต้องเข้าไปในลานจอดรถ ก็รู้ว่าเขาจอดรถที่ไหน
เขาป่าวประกาศเอง
มันเป็นส่วนหนึ่งของภาพลักษณ์ของเขา
หลักฐานจำเลยจีครับท่าน
นี่ใช่รูปที่คุณเจอมั้ยครับ
ใช่ค่ะ
คุณไม่เคยเข้าไปในที่จอดรถของเขาเหรอ
แต่คุณมีเรื่องปะทะกับคุณบอนดูรันท์ใช่มั้ยครับ
หลายครั้งค่ะ
แต่เขาเข้ามาหาเรื่องฉันเอง
เขาตามรังควานฉัน
เขาชอบปิดถนนช่วงมื้อเย็นที่คนเยอะ
ไหนจะเสียงดัง ทั้งฝุ่นคลุ้ง
ลูกค้าร้านเราออกไปนั่งนอกร้านไม่ได้เลย
รังควานไม่จบสิ้น
คุณบอนดูรันท์ดูเป็นคนที่รับมือด้วยยากนะครับ
พระเจ้า เขามันเฮงซวย
ขอโทษค่ะ พูดอย่างนั้นได้มั้ย
ไม่เป็นไรครับ คุณแทรมเมลล์
ฟังนะ บอกตามตรง ฉันทนเขาไม่ได้
ฉันไม่ปฏิเสธหรอก
จากประสบการณ์ของฉัน เขาไม่ใช่คนดี
หรือคนซื่อสัตย์
แต่ฉันไม่ได้เกลียดสิ่งที่เขาทำกับฉัน
ไม่เหรอครับ
ไม่ค่ะ ฉันก็ไม่ได้ชอบหรอก
แต่มันไม่เกี่ยวกับฉัน
ฉันเกลียดสิ่งที่เขาทำกับชุมชนของฉัน
เพราะฉันเห็นเขาไล่ที่ เพื่อนบ้านของฉันออกไปทีละคน
เพื่อสร้างสนามเด็กเล่นใหม่เอี่ยมอ่อง
มันสะเทือนใจมาก
สะเทือนใจมากพอที่คุณอยากแก้แค้นมั้ยครับ
ไม่ ฉันไม่อยากแก้แค้น
มันจะมีประโยชน์อะไร
การก่อสร้างยังดำเนินต่อไป
ฉันห้ามเมืองให้สร้างตัวเองใหม่ไม่ได้
ชอบไม่ชอบมันก็ต้องเกิดขึ้น
ไม่ค่ะ
ฉันแค่อยากรักษาบ้านของฉันไว้
ไง
วันนี้คุณทำได้ดีมาก
ทั้งหมดนี้สร้างไว้ตั้งแต่ฉันเป็นเด็กๆ
ฉันเคยมาที่นี่กับพ่อตอนที่กำลังก่อสร้าง
เราเคยนั่งรถไฟ
แม้แต่ตอนนั้น มันก็เปลี่ยนแปลงเสมอ
ยังไงต่อคะ
ตอนนี้ก็ซ้อมให้คุณพร้อมสำหรับซักค้าน
เรามีเวลาเตรียมคุณให้พร้อมทั้งสุดสัปดาห์ ต้องใช้ให้คุ้ม
วันนี้เป็นส่วนที่ง่าย
เช้าวันจันทร์แอนเดรียจะงัดทุกอย่างมาไล่บี้คุณ
(แผนพิพากษา)
ฉันส่งคำถามซ้อมให้ทุกคนแล้ว และวางสำเนาไว้บนโต๊ะคุณ
เราเตรียมตัวได้แค่ประมาณนึง
จากนั้นแล้วแต่บุญกรรม
แหม เรารู้ว่ามันเสี่ยงตอนคุณเบิกตัวเธอ
อย่างน้อยก็จะเป็นพรีเซนต์ที่น่าสนใจดี
พรีเซนต์เหรอ
ใช่ ในคลินิกอบรมว่าความของฉัน
นึกขึ้นได้ ฉันต้องหาคนรับรองด้วย
นึกว่านั่นหน้าที่ผมซะอีก
ไม่สิ คุณเป็นพี่เลี้ยง
คุณควรจะสอนฉัน
ต้องมีคนตัดสินว่าคุณทำงานเป็นไง
ได้ ถ้างั้นลีกัลล่ะ
ไม่มีใครเก่งกว่าเขาแล้ว เชื่อผม
เขาจะยอมทำมั้ย
ผมว่าเขายินดีแน่
จะได้มีข้ออ้างให้ไปศาล
อืม ขอบคุณนะ
นี่ ฟังนะมิคกี้ สุดสัปดาห์นี้พยายามพักผ่อนหน่อย
ฉันรู้คุณงานท่วมหัว แต่วันจันทร์สมองต้องเฉียบ
ได้ จะพยายาม
ราตรีสวัสดิ์ลอร์น่า
ราตรีสวัสดิ์ค่ะ
คุณหมอว่ายังไงนะ
เขาจะไม่มีวันฟื้นแล้วเหรอ
เขาจะเป็นสภาพนี้ตลอดไปเหรอ
ไม่นะ
ครอบครัวฉันเจอมาหนักหนาเหลือเกิน
ฉันไม่รู้ว่าพวกเขาจะทนรับเรื่องเศร้าได้อีกมั้ย
ทำอะไรอยู่แม่
ไงจ๊ะ แม่มีออดิชั่น
เชื่อมั้ยล่ะ ต้องให้แม่อ่านบทด้วย
ผมนึกว่าสมัยนี้นักแสดงแค่ส่งวิดีโอไป
ถ้าพวกเขาจะให้แม่อ่านบท
ก็ต้องจัดให้เต็มที่ ไม่ว่าจะชอบหรือไม่
นึกขึ้นได้ ลูกมีคนขับรถใช่มั้ย
ครับ ผมมีคนขับรถ
ดีเลย แม่ขอยืมตัวเธอหน่อย
เธอไม่ใช่แท็กซี่นะแม่ เธอรับส่งผมไปศาล
แล้วไง ให้เธอไปส่งลูกที่ศาล แล้วค่อยพาแม่ไปออดิชั่นก็ได้
ออดิชั่นที่ไหน
- เบอร์แบงค์ - เบอร์แบงค์เหรอ
อาฮะ
แม่ ศาลอยู่ดาวน์ทาวน์นะ ต้องฝ่ารถติดตั้งหลายชั่วโมง
ไม่ได้หรอก ผมจะเรียกแท็กซี่ให้ละกัน
ระวังหลุม
ตื่นเต้นเหรอคะ
หนูจ๋า ฉันเป็นนักแสดงนำ ในละครน้ำเน่าที่ดังเป็นอันดับสองของเม็กซิโก
มีแต่คนที่ต้องพิสูจน์ตัวเองเท่านั้นที่ตื่นเต้น
ฉันเคยดูสองสามตอน คุณเล่นเก่งมากค่ะ
ขอบคุณนะจ๊ะ
เธอเป็นแฟนพันธ์ุแท้กว่าลูกชายฉันอีก
เธอเป็นนักแสดงเหมือนฉันย่อมเข้าใจ พ่อคนนี้ไม่มีทางเข้าใจหรอก
ไม่รู้นะ คุณน่าจะได้เห็นเขาในศาล
อย่าเห็นดีกว่า
ไปส่งผม พาแม่ไปออดิชั่นแล้วตรงกลับบ้าน
แม่บอกว่าอยากไปรึไง
ดูเหมือนคุณมีศัตรูเยอะนะ คุณแทรมเมลล์
เราทุกคนรู้เรื่องมิตเชลล์ แทรมเมลล์ ที่ขอคำสั่งศาลห้ามคุณเข้าใกล้
ฉันแค่ประท้วง
ค่ะ 23 ครั้งตามใบคำร้องขอคำสั่งห้ามเข้าใกล้
ยี่สิบสามครั้งที่คุณนำกลุ่มผู้ประท้วง เข้าไปในออฟฟิศเขา
- ตึกของเขาถูกพ่นสี - ฉันไม่ได้ทำ
ไม่ ฉันไปเพื่อส่งเสียงให้คนรับฟัง
อย่างสันติและเคารพกฎหมาย
แค่นั้น
คุณไม่ใช่คนที่ฝากข้อความคุกคามซ้ำๆ
ถึงคุณบอนดูรันท์เหรอคะ
ไม่ ไม่ใช่ฉันค่ะ
หรือคนที่ปาไข่ดิบใส่เขา เมื่อวันที่ 9 กันยายนปีที่แล้ว
ตลกเหรอคะ
ฉันไม่ได้ทำ
แต่พูดไม่ได้ว่ามันไม่ตลก
แล้วก็เรื่องสามีของคุณ เจฟฟ์ใช่มั้ย
ใช่ค่ะ
ฉันอยากพูดว่า "อดีตสามี" แต่คุณสองคนไม่เคยหย่ากันใช่มั้ย
ขอโทษค่ะ มันผิดกฎหมายเหรอ
มันแปลกค่ะ
คงผิดใจกันน่าดู จนฝ่ายหนึ่งทิ้งชีวิตแต่งงานไป
โดยไม่สนจะยุติให้ถูกกฎหมายด้วยซ้ำ
ขอค้านครับ นอกเรื่อง
ความสัมพันธ์ของลูกความผมกับสามีเธอ ไม่เกี่ยวกับคดีนี้
ไม่รับคำค้าน คุณฮอลเลอร์
คุณเปิดช่องเอง คุณฟรีแมนมีสิทธิ์ใช้ได้
คิดว่าคุณกับสามีของคุณ ทะเลาะกันบ่อยแค่ไหนคะ คุณแทรมเมลล์
ฉันไม่รู้แน่ชัดว่าบ่อยขนาดไหน
เดือนละครั้ง หรือทุกวัน
มันไม่ได้มีกำหนดเวลาค่ะ
ทำไมสามีของคุณถึงจากไป
เขาคงทนรับผิดชอบไม่ไหว
ของร้านอาหารคุณเหรอคะ
และเรื่องอื่นๆ ค่ะ ใช่
ไม่ใช่เพราะคุณเป็นคนเอาใจยากสินะ
ฉันเอาใจยาก ตลกดีนี่
คุณแทรมเมลล์ กรุณาตอบคำถามค่ะ
ฟังนะ ฉันไม่รู้ว่าทำไมเขาจากไป คุณต้องไปถามเขาเอง
ได้ค่ะ ฉันอาจจะไปถาม
- ตอนนี้สามีคุณอยู่ไหน - บอกไม่ได้
ไม่รู้เหรอ
ได้ยินล่าสุดคืออยู่ที่ชายหาดในเม็กซิโก
เขาต้องหนีคุณไปสุดหล้าฟ้าเขียวเลยสินะ
- ขอค้านครับ - ไอ้สวะนั่นโชคดีแล้วที่มีฉัน
อยู่ในความสงบ ห้ามระเบิดอารมณ์ในศาลของฉัน
เห็นกันแล้วสินะว่าทำไมเขาถึงทิ้งไป
- ขอค้านครับ - ถอนค่ะ
หมดคำถามค่ะ
เชิญถามติง
คุณแทรมเมลล์ ถามข้อเดียว คุณฆ่ามิตเชลล์ บอนดูรันท์รึเปล่า
ฉันไม่ได้ฆ่า
หมดคำถามครับ
- ที่รัก - บอกทีว่าคุณมีข่าวดี
ดีครึ่งร้ายครึ่ง
ด็อกเตอร์กำลังไป แต่แมนนี่จะไปสายหน่อย
คุณต้องพามาให้ได้ ซิสโก้ เราโดนบี้จมดินแล้ว ให้ไว
ที่รัก ผมจัดการอยู่ ทันทีที่เขาแตะพื้น เราจะรีบไปเลย
โอเค ขับรถดีๆ ล่ะ
จักรวาลกำลังเป็นใจให้ฉันๆๆๆ
ลิซ่าสอนผมมากมาย เธอเป็นพี่เลี้ยงจริงๆ
คุณมีเรื่องร้องเรียน เกี่ยวกับวิธีบริหารครัวของเธอมั้ย
ผมชื่นชมนะ
เธอเป็นคนสุขุม แม้เวลาเจอความกดดัน
คุณคิดว่ามิตเชลล์ บอนดูรันท์ ยิ่งทำให้กดดดันมากขึ้นมั้ย
แน่นอนครับ
เราทุกคนเคยมีปัญหากับเขาไม่ก็ทีมงานของเขา
แต่ลิซ่าเป็นคนที่กล่อมให้เราใจเย็นเสมอ
ช่วยอธิบายได้มั้ยครับ
ต้องมีปัญหากับการก่อสร้างตลอด
พอเราโมโหกัน
พูดเล่นกันว่าจะทิ้งเศษเนื้อเน่าไว้ที่นั่น
เรื่องไร้สาระอะไรแบบนั้น
แต่เธอบอกว่า "ไม่ได้ๆ เราจะลดตัวเป็นอย่างพวกเขาไม่ได้"
"อย่าหมดหวัง ไม่เป็นไรหรอก" ทำนองนั้น
คุณดูชื่นชมจำเลยมากนะคะ คุณโมราเลส
อย่างที่บอก เธอเป็นเจ้านายที่ดี
ฉันมั่นใจค่ะ แต่เธอเคยล้ำเส้นกับคุณบ้างมั้ย
ล้ำเส้นเหรอ
เรื่องอารมณ์หรือวิธีที่เธอปฏิบัติ ต่อคุณหรือพนักงาน
ไม่ ผมคิดว่าไม่นะ
ไม่เหรอ
หลักฐานชิ้นที่ 32 ของฝ่ายอัยการค่ะท่าน
คุณโพสต์ข้อความนี้เมื่อสี่ปีที่แล้ว คุณโมราเลส
กรุณาอ่านได้มั้ยคะ
"เรียนลูกค้าผู้ภักดีทุกท่านที่เอลีเซียน"
"ขอบคุณที่ให้การสนับสนุน
แต่ผมทนเรื่องบ้าๆ นี่ไม่ไหวแล้ว"
"ก้าวต่อไป"
เล่าได้มั้ยคะว่าโพสต์นี้หมายถึงอะไร
ผม…
วันนั้นลิซ่ากับผมมีปากเสียงกันนิดหน่อย แค่นั้น
ถึงกับทำให้คุณลาออกจากงานเลยเหรอคะ
มันไม่ใช่ช่วงเวลาที่ดีนักของเรา แต่…
เอาน่ะ สัปดาห์ต่อมาผมก็กลับไป
โอเค คุณมีปากเสียงกันเรื่องอะไรคะ
ผม…
ไม่ชอบวิธีที่เธอพูดกับผมต่อหน้าลูกค้า
เธอตะคอกใส่ผม
เธออารมณ์เสียใส่คุณเหรอคะ
คงงั้นครับ แต่มันเป็นเหตุการณ์ที่ิดจากธรรมดา
เหรอคะ
ช่วยอ่านคำตอบจากฟู้ดดี้นิสต้า
และคำตอบของคุณได้มั้ยคะ
พวกเขาเขียนว่า "เอาอีกแล้วเหรอ"
ผมตอบว่า "เธอเป็นบ้าเวลาอารมณ์แบบนี้"
"คุยด้วยไม่ได้เลย"
- ฟังนะ ตอนนั้นผมโกรธมาก แต่… - ไม่มีคำถามแล้วค่ะท่าน
ผมนึกว่าเราเช็กโซเชียลมีเดียของทุกคนแล้ว
เช็กแล้ว คงเป็นจากบัญชีเก่า มันตั้งสี่ปีแล้วนะ
ลอร์น่า
ขอรับสายก่อน
ไงอิซซี่ ยังอยู่ดีมั้ย
ดีอยู่ ฉันว่าฉันกลับไปไม่ทันรับคุณแน่
ฮะ คุณอยู่ไหน
คัลเวอร์ซิตี้
คัลเวอร์ซิตี้เหรอ นึกว่าแม่มีออดิชั่นที่เบอร์แบงค์ซะอีก
มีออดิชั่นที่เบอร์แบงค์ค่ะ
แล้วก็มีประชุมที่ซานตาโมนิก้า แล้วก็กินมื้อเที่ยงที่เบรนต์วู้ด…
ให้ตายสิอิซซี่ แค่ปฏิเสธไปซะ
คุณเคยเจอแม่ตัวเองรึเปล่า
ก็ได้ เอาเถอะ
ส่งแม่ให้ถึงบ้านพอ
โอเค จะพยายามค่ะ
(สัมภาระใหญ่พิเศษ)
(แตกง่าย)
ขอทางครับ ขอโทษครับ ขอทางหน่อย
โทษที
ไม่รู้สิ ทางนั้น
คุณบินมาถึงเมื่อเช้าเหรอครับ
ค่ะ ขอโทษที่มาเวลากระชั้นชิด
แต่สหประชาชาติเลื่อนนัดไม่ได้
ไม่เป็นไรครับ ดร.อาร์สเลเนียน ผมรู้ว่าคุณงานรัดตัวมาก
ผมขอให้คุณศึกษาหลักฐานของคดีนี้มาใช่มั้ยครับ
- บันทึกตำรวจ ผลการชันสูตรศพ - ใช่ค่ะ
คุณถามว่าฉันคิดว่า เป็นไปได้มั้ยที่ลูกความของคุณ
จะก่อคดีนี้ได้ ซึ่งตัดบทเลยละกัน ฉันคิดว่าไม่ได้
- ไม่เหรอครับ - ไม่มีทาง
บอกได้มั้ยครับว่าทำไม
บอกได้ แต่จะง่ายกว่าถ้าฉันทำให้เห็น
ได้ครับ
ท่านครับ…
เยี่ยมเลย
ท่านคะ ขออนุญาตให้เพื่อนร่วมงานของฉัน ช่วยสาธิตให้ดูค่ะ
- ผู้ชายคนนี้คือเพื่อนร่วมงานคุณเหรอ - ไม่ค่ะ คนที่อยู่ในหีบ
ทุกท่านคะ นี่เพื่อนร่วมงานของฉัน แมนนี่
ขออีกอย่างค่ะท่าน
ขอคุณเครนมาช่วยฉันกับแมนนี่ได้มั้ยคะ
คุณบอนดูรันท์สูง 190 ซม.
อย่างที่เห็น แมนนี่ก็สูงพอกัน
และคุณเครนใส่ส้นสูงสี่นิ้ว เพื่อจำลองความสูง 170 ซม.ของคุณแทรมเมลล์
ขอชมว่ารองเท้าสวยมากค่ะ
การบาดเจ็บของคุณบอนดูรันท์บอกเราว่า เขาเสียชีวิตจากการถูกอาวุธไม่มีคมทุบตี
ที่กลางกระหม่อม
แรงทุบสุดแรงครั้งเดียว
ที่จริงแล้ว เรารู้ว่าอาวุธคือค้อน
ฉันจึงหาค้อนรุ่นเดียวกันเพื่อใช้สาธิต
เชิญเลยค่ะ
หยุด
นั่นไงคะปัญหา
อย่างที่เห็น คุณเครนยืนเขย่งสูงที่สุดแล้ว
ถึงกับยืนบนปลายนิ้วเท้าเลย
แต่ค้อนก็ยังทุบถึงแค่ด้านหลังหัวของแมนนี่
อาการบาดเจ็บของคุณบอนดูรันท์ ไม่ได้อยู่ที่หลังหัวของเขา
มันอยู่บนกลางศีรษะ และเห็นชัดว่าเธอเอื้อมไม่ถึง
ไม่ถึงพอที่จะทุบด้วยแรงที่เพียงพอได้
ซึ่งแปลว่าคุณแทรมเมล์ก็เอื้อมไม่ถึงเช่นกัน
ขอบคุณค่ะ
โอเคครับด็อกเตอร์ ที่พูดมามีเหตุผล
แต่ถ้ามิตเชลล์ บอนดูรัท์ก้มอยู่ล่ะ
เขาอาจจะก้มลง สมมตินะ เพื่อผูกเชือกรองเทาก็ได้
อาจจะค่ะ แต่คุณบอนดูรันท์ มีอาการบาดเจ็บที่หัวเข่า
ในเวลาที่เสียชีวิต
ซึ่งบ่งชี้ว่าเขาล้มไปข้างหน้าหลังจากถูกตี
ถ้าเขาก้มอยู่ ระยะห่างระหว่างเขาของเขาและพื้น
จะไม่มากพอ ที่จะทำให้เกิดการบาดเจ็บพวกนั้นได้
งั้นไม่มีทางเลยเหรอครับ ที่คนที่สูงประมาณลูกความของผม
จะใช้ค้อนทุบยอดกระหม่อม ของมิตเชลล์ บอนดูรันท์ได้
ภายใต้สถานการณ์ที่เรารู้ ไม่ค่ะ ไม่ได้เลย
เป็นไปไม่ได้เหรอครับ
เป็นไปไม่ได้ทางกายภาพค่ะ
ขอบคุณครับด็อกเตอร์
คุณฟรีแมน
- ขอนะคะ - ได้ค่ะ
แล้วตอนนี้ล่ะคะ
ได้ค่ะ
ในสถานการณ์ที่คุณบอนดูรันท์ กำลังมองท้องฟ้า
อาจจะเป็นไปได้
แต่ไม่มีหลักฐานที่บ่งบอกว่าเป็นอย่างนั้น
คุณตรวจสอบสถานที่เกิดเหตุ ด้วยตัวเองมั้ยคะ ดร.อัสเลเนียน
ไม่ค่ะ แต่ฉันตรวจสอบภาพถ่ายของตำรวจทุกภาพ
ฉันยังตรวจประวัติการซ่อมบำรุง จากลานจอดรถด้วย
ไม่มีท่อรั่ว หรือหลอดไฟขาด
ไม่มีอะไรที่เขาอาจจะเงยหน้ามองได้
แล้วแมงมุมล่ะคะ
แมงมุมเหรอ
แบบที่ห้อยตัวลงมาจากใย
เห็นบางอย่างที่หางตา
หรือรู้สึกว่ามีบางอย่างบนมือ แล้วด้วยสัญชาตญาณ…
เป็นไปได้ใช่มั้ยคะ
อาจจะค่ะ แต่นิติเวชเป็นเรื่องของ สิ่งที่น่าจะเป็นไปได้
ไม่ใช่ความเป็นไปได้ไม่มีที่สิ้นสุด
แต่ความจริงคือ ด็อกเตอร์คะ คุณไม่มีทางรู้ได้แน่นอนเลย
ว่าวันนั้นเกิดอะไรขึ้นใรลานจอดรถใช่มั้ยคะ
ไม่มีใครรู้ค่ะ
ขอบคุณค่ะ ไม่มีคำถามแล้ว
อิซซี่ เกิดอะไรขึ้น
เธอสั่งให้ฉันแวะดื่มไวน์ แต่ฉันกล่อมไม่ให้เธอฉีดโบท็อกซ์เพิ่ม
แม่ครับ
เกิดอะไรขึ้น
เวลาไงลูก
แม่โดนทิ้ง
เอเจนท์แม่ทิ้งแม่
แม่นี่นะ
แม่เคยเป็นดาวดัง
ตอนนี้แม่ต้องอ้อนวอนของานทำ
แม่ครับ
นี่อาจจะเป็นสัญญาณ
ฟ้ากำลังบอกแม่ว่า ได้เวลาทำอย่างอื่นแล้ว
อาจจะได้เวลาใส่ใจกับครอบครัว
แม่ครับ ผมคิดว่าบางครั้งอยากให้แม่พักสักหน่อย
เพื่อเตือนให้แม่รู้ว่าแม่ต้องตอบโต้
ฟังนะแม่ พรุ่งนี้ไปศาลด้วยกันสิ
ไม่ละ ลูกไม่อยากให้แม่ไป
ไม่หรอก อยากสิ ผมชวนให้แม่ไป ผมอยากได้กำลังใจ
จริงเหรอ
อืม
ก็ได้ ถ้าลูกต้องการแม่
แม่จะไป
โอเคครับ
แม่ทำเพื่อลูกได้
ผมรู้ครับแม่
แม่ว่าแม่จะใส่สเวตเตอร์ตัวใหม่ด้วย
เอาละยัยหนู ว่ามาเลย
ปัญหาที่ผ่านมาคือหลักฐาน
มันแน่นหนาเกินไป
แน่ละ เราให้ผู้เชี่ยวชาญของเราให้การ เพื่อชี้ช่องโหว่ของทฤษฎีของฝ่ายอัยการได้
แต่ท้ายที่สุดแล้ว
อาวุธสังหารเป็นค้อนของลูกความเรา
พวกเขามีถุงมือของเธอ ที่เปื้อนเลือดของผู้ตาย
แค่บอกว่าของพวกนั้นถูกยัดไว้ยังไม่พอ
เราต้องบอกลูกขุนด้วยว่า ใครเป็นคนยัดหลักฐานและยัดทำไม
ฝ่ายจำเลยเรียกตัวอเล็กซ์ แกรนท์ครับ
คุณแกรนท์ บอกเราได้มั้ยครับว่าคุณทำอาชีพอะไร
ผมเป็นผู้ประกอบการ
ด้านไหนครับ
ธุรกิจหลักของผมคืออาร์เกลคอนสตรักชัน
เป็นผู้รับเหมาก่อสร้างเชิงพาณิชย์ ในย่านลอสแองเจลิส
ผู้รับเหมารายใหญ่สินะครับ
ก็ตามนั้น
หมอนี่งี่เง่าสุดๆ แต่เป็นคนงี่เง่าที่คาดเดาง่าย
หลังคำร้องเพิกถอน เรารู้ว่าต้องปั่นเขานิดหน่อย
อวยอีโก้เขา ซึ่งก็มีเยอะจนล้นอยู่แล้ว
พูดว่า "งี่เง่า" ในการพรีเซนต์ได้ด้วยเหรอ
ที่จริงแล้ว บริษัทของคุณ กำลังประมูลงานสำคัญมาก ถูกมั้ยครับ
หมู่บ้านโอลิมปิก
ใช่
พวกเขายังไม่ได้ตัดสินใจใช่มั้ย
ขั้นตอนการอนุมัติมีความล่าช้า
แต่ยังไงก็น่าตื่นเต้นมาก การก่อสร้างเป็นธุรกิจเดียวของคุณเหรอครับ
ไม่ใช่ ผมลงทุนด้านอื่นด้วย
อีกอย่างก็ธุรกิจบันเทิง
ผมมีบริษัทโปรดักชั่นเล็กๆ ของตัวเอง ชื่อแพนมีเดีย
ผมเป็นเจ้าของบริษัทที่ปรึกษาการจัดการ
บริษัทส่งของด้วยมั้ย
อีเกิลเคอเรียส์ ใช่
- มีเยอะแยะหลายอย่าง - และมีกำไรทั้งนั้นใช่มั้ยครับ
แน่นอนละ ประวัติของคุณบอกอยู่แล้ว
อีกอย่าง เรามีวงในที่บอกเขาว่า เราไม่มีหลักฐานเกี่ยวกับเขาเลย
นักพอดแคสต์เหรอ
- เฮนรี่ ดาห์ล - งี่เง่าอีกคน แต่นั่นก็อีกเรื่อง
เพื่อให้แผนนี้ได้ผลเ เราต้องหลอกให้เขาแฉตัวเอง
ทำให้เขาไม่ทันตั้งตัวแล้วก็เริ่มเกมได้
บอกเราได้มั้ยว่าอีเมลนี้ เกี่ยวกับอะไรครับ คุณแกรนท์
มิตช์เป็นหนี้ท่วมหัว
เดาว่าเขาคงคิดว่าจะบังคับให้ผมช่วยเขาได้
บอนดูรันท์เป็นหนี้เหรอ
ใช่ ตั้งสองสามร้อยล้าน
เดอะ เทอร์ราซโซ่ ตึกระฟ้าที่เขาจ้างให้เราสร้าง
ต้องล่าช้าเพราะมีปัญหาตอนตรวจสอบ
เขาเริ่มเสียเงินเป็นกอบเป็นกำ
แต่ปัญหากับผู้ตรวจอาคาร
น่าจะเกี่ยวกับผู้รับเหมาไม่ใช่เหรอ
ก็ใช่ แต่ตอนที่เราทำงาน ตรวจผ่านไม่มีปัญหา
เพิ่งล่าช้าหลังจากนั้น ระหว่างการอนุมัติขั้นตอนสุดท้าย
ผมไม่รู้ว่ามิตช์จ้างผู้รับเหมามาปิดจ็อบ
ที่ทำงานไม่ได้มาตรฐาน หรือว่าเขามีปัญหาด้านสถาปัตยกรรมกันแน่
ผมรู้แค่ว่าไม่เกี่ยวกับผมหรือบริษัทของผม
เชื่อก็บ้า
นักสืบของเราเจอเอกสารการตรวจอาคาร
ปรากฎว่าทุกอย่างได้รับการอนุมัติ ตอนที่บริษัทของแกรนท์ทำงาน
แต่ทันทีที่เสร็จงาน ทางเมืองก็เจอปัญหามากมาย
แปลว่าเขาน่าจะติดสินบนไปทั่ว
เพื่อให้งานชุ่ยๆ ของบริษัทผ่านการตรวจสอบ
จะได้ทำในราคาถูกๆ
โทษที ต่อเลยที่รัก คุณทำได้ดีมาก
ค่ะ มันไม่มีทางพิสูจน์ได้แน่นอน โดยตรงน่ะนะ
เราเลยทำสิ่งที่ดีที่สุดรองลงไป ซึ่งก็คือบอกเป็นนัยๆ เต็มที่
เรียกว่าหลักฐานแวดล้อม
นึกว่าจะมีคนสอนเธอซะอีก
จดหมายแจ้งของเอฟบี ไอถูกนำเสนอให้ลูกขุนไปแล้ว
จำได้มั้ยครับคุณแกรนท์
ได้ครับ
จดหมายนี้ระบุว่าคุณเป็นบุคคลที่อยู่ในความสนใจ
ในการสืบสวนคดีทุจริตก่อสร้าง ของรัฐบาลกลาง ถูกมั้ยครับ
ในทางทฤษฎี
ทางทฤษฎีเหรอครับ
ผู้รับเหมาถูกตรวจสอบประจำ
แต่ผมไม่มีอะไรปิดบัง จึงไม่มีอะไรเกิดขึ้นจากจดหมายฉบับนี้
มันส่งมาหลายเดือนแล้ว แต่พวกเขาไม่เคยมาตามที่บอกเลย
อ๋อครับ
ช่วยอ่านวันที่ในจดหมายได้มั้ยครับ คุณแกรนท์
วันที่ 18 มกราคม
มาดูอีเมลที่มิตเชลล์ บอนดูรันท์ ส่งให้คุณอีกครั้ง
นั่นวันที่เท่าไหร่
ดูเหมือน 10 มกราคม
แปดวันหลังจากมิตเชลล์ บอนดูรันท์ ส่งอีเมลข่มขู่คุณ
คุณก็ได้รับจดหมายจากเอฟบีไอ
คุณกังวลมั้ยว่าเขาแจ้งความคุณกับเอฟบีไอ
อสังหาริมทรัพย์เป็นธุรกิจที่วุ่นวาย ไม่มีอะไรทำให้ผมแปลกใจได้หรอก
บอกอีกทีนะ ผมไม่มีอะไรต้องปิดบัง
เป็นไปได้มั้ยครับที่การสืบสวนครั้งนี้ มีส่วนเกี่ยวข้อง
กับการที่การอนุมัติหมู่บ้านโอลิมปิกของคุณล่าช้า
ผมคงไม่รู้หรอก
โดยรวมแล้ว ชีวิตของคุณจะง่ายขึ้น ถ้าบอนดูรันท์ไปให้พ้นทางซะ
ขอค้านค่ะ
ขอโทษครับท่าน ถอนคำพูด
อย่าให้ล้ำเส้น คุณฮอลเลอร์
เข้าใจครับท่าน
แกรนท์ นั่นไม่ใช่นามสกุลจริงๆ ของคุณใช่มั้ย
นามสกุลตามกฎหมายของผมคือแกรนท์ ใช่
แต่คุณไม่ได้ชื่ออเล็กซ์ แกรนท์ตั้งแต่เกิดใช่มั้ย
ขอค้านค่ะ ชื่อของพยานเกี่ยวอะไรกับคดีนี้คะ
เดี๋ยวผมจะอธิบายให้ชัดเจนเองครับ ท่านผู้พิพากษา
ช่วยรีบหน่อย
นามสกุลของคุณ คุณแกรนท์
ตอนเกิดผมชื่ออเล็กซ์ แคซาเรี่ยน
แต่ผมเปลี่ยนนามสกุลเป็นแกรนท์เมื่อหลายปีก่อน
แคซาเรี่ยน เพราะดีนะ
ทำไมถึงเปลี่ยนล่ะ
ผมพยายามจะหาจุดยืนของตัวเอง ในฐานะนักธุรกิจในอเมริกา
และนามสกุลอาร์เมเนียก็ออกเสียงยาก
ใช่ แต่ในลอสแองเจลิสมีชุมชนชาวอาร์เมเนีย ที่ใหญ่มากไม่ใช่เหรอครับ
ใช่ แต่ก็มีความเกลียดกลัวชาวต่างชาติอยู่ทุกที่
โดยเฉพาะเมื่อต้องรับมือกับสภาเทศบาลแอลเอ
น่าเศร้าแต่จริง แม้ว่าคุณจะเกิดที่นี่ใช่มั้ย
ถูกต้อง
งั้นพ่อของคุณเป็นคนแรกที่มาถึงลอสแองเจลิส
- เล่าเรื่องเขาให้ฟังได้มั้ย - ขอค้านค่ะ ไม่เกี่ยวอีกแล้ว
ไม่รับคำค้าน
ท่านครับ ผมขออนุญาตพูดครับ
ผมเจค็อบ ซิมเมอร์
ผมเป็นทนายความของพยาน ขอผมคุยกับลูกความของผมสักครู่ได้มั้ยครับ
ตอนนี้ฉันไม่เห็นเหตุผล ที่จะทำให้เรื่องยิ่งบานปลาย คุณซิมเมอร์
แต่คุณใกล้จะออกนอกเส้นแล้ว คุณฮอลเลอร์ เข้าประเด็นซะที
ได้ครับท่าน ขอบคุณครับ คุณแกรนท์
คุณอยากรู้เรื่องอะไร
พ่อของคุณ ซาช่า แคซาเรี่ยน
จริงมั้ยที่ตอนนี้เขาต้องโทษจำคุก อยู่ในเรือนจำรัฐบาลกลาง
ด้วยหลายข้อหา ทั้งขู่กรรโชก ฉ้อโกง
มีส่วนพัวพันกับองค์กรอาชญากรรม
แม้แต่สมคบคิดเพื่อก่อคดีฆาตกรรม
ใช่ เป็นเรื่องจริง
พื้นเพของพ่อผมเป็นเรื่องสาธารณะ
ใครก็ค้นได้ถ้าขุดลึกพอ ซึ่งเห็นชัดว่าคุณทำมา
การที่คุณเปลี่ยนชื่อเกี่ยวข้อง กับการปิดบังประวัติของครอบครัวคุณรึเปล่า
แน่นอนอยู่แล้ว
แต่คุณบอกศาลว่าอยากให้ดูเป็นอเมริกัน
จริงทั้งสองอย่าง
ผมอยากออกห่างจากประวัติของพ่อผม
และผมอยากได้ชื่อที่เป็นมิตรต่อลูกค้า
ผมรู้ว่าคุณพยายามทำอะไร คุณฮอลเลอร์
แต่ผมไม่เกี่ยวข้องกับโลกของพ่อผม
จะขุดลึกถึงไหนก็เชิญ คุณไม่เจออะไรหรอก
แค่แสดงให้เห็นว่า พ่อของเขาเป็นอาชญากรยังไม่พอ
เราต้องการมากกว่านั้น แล้วก็เป็นหน้าที่ของคนนี้
เป็นแค่งานนักสืบง่ายๆ ที่รัก
คุณถ่อมตัวไปแล้ว เขาถ่อมตัวไป
คุณแกรนท์ นี่คือภาพ ที่นักสืบของผมถ่ายไว้เมื่อวันที่ 14 เมษายน
ในรูปนั่นใช่คุณ กำลังเดินเข้าร้านเบเกอรี่ทารอนรึเปล่า
ใช่ ดูเหมือนอย่างนั้น
บอกเราได้มั้ยว่าร้านเบเกอรี่นี้สำคัญยังไง
พวกเขามีบาคลาวาที่อร่อยที่สุดในเมือง
นั่นเป็นเหตุผลเดียวที่คุณไปเหรอครับ
ลุงผมเป็นเจ้าของ
อะไร ผิดกฎหมายรึไง ที่ไปร้านเบเกอรี่ของลุงตัวเอง
ลุงของคุณ อาร์เมน แคซาเรี่ยน
เขาก็ติดคุกข้อหาพัวพัน กับองค์กรอาชญากรรมไม่ใช่เหรอครับ
ใช่ แต่เขากลับตัวกลับใจแล้ว เขาจึงเปิดเบเกอรี่
เพื่อเป็นนักธุรกิจสุจริต เหมือนผม
หลักฐานจำเลยอาร์ครับ เสนอเพื่อถอดถอน
นี่คือบันทึกการเข้าเยี่ยม
ของเรือนจำที่ซาช่า แคซาเรี่ยน พ่อของพยานจำคุกอยู่
ขอปรึกษาค่ะท่าน
ท่านคะ ฉันคิดว่าเห็นชัดแล้วว่า คุณฮอลเลอร์พยายามทำอะไร
ผมทำสิ่งที่ผมบอกว่าจะทำ
แย้งให้เห็นว่าคุณแกรนท์เป็นผู้ต้องสงสัยอีกคน
ท่านบอกให้ผมหาหลักฐานมาเพิ่ม ผมก็หาแล้ว
เกรงว่าฉันต้องเห็นด้วยนะ คุณฟรีแมน
ในนี้ไม่มีอะไรที่เป็นเรื่องแปลกใจสำหรับอัยการ
คุณคงไม่คิดว่าวิธีนี้จะได้ผลหรอกนะ
แค่ชี้ให้เห็นว่าครอบครัวของผู้ชายคนนี้ เกี่ยวข้องกับแก๊งมาเฟีย
เอาละคุณแกรนท์ คุณจะเห็นจากบันทึกพวกนี้
ว่าคุณไปเยี่ยมพ่อของคุณเมื่อวันที่ 13 เมษายน
คุณจำได้มั้ย
ก็ดูถูกต้อง ใช่
นี่เป็นวันก่อนที่นักสืบของผมจะถ่ายรูปคุณ
กำลังเข้าร้านเบเกอรี่ของลุงคุณใช่มั้ยครับ
ถ้าคุณว่างั้น
หลักฐานบอกว่าอย่างนั้นครับ คุณแกรนท์
หลักฐานฝ่ายจำเลยหมวดเอสครับ ท่าน
ประวัติการเดินทางของคุณแกรนท์
ดูเหมือนว่าคุณไปเยี่ยมพ่อของคุณ
กลับมาถึงลอสแองเจลิสในวันเดียวกัน
แล้วตรงไปร้านเบเกอรี่ของลุงคุณ ก่อนกลับบ้านด้วยซ้ำ
- ผมหิว - มันออกนอกเส้นทางคุณไป 40 นาที
ขอค้านค่ะ ทนายความให้การเอง
รับคำค้าน ลูกขุนตัดความคิดเห็นเมื่อครู่ออกไป
คุณแกรนท์ ก่อนหน้านี้คุณบอกว่า
คุณลงทุนในธุรกิจถูกกฎหมายมากมาย
รวมทั้งบริการส่งของ อีเกิลเคอเรียส์
จริงมั้ยครับที่ลุงของคุณ ที่เป็นเจ้าของเบเกอรี่
เป็นนักลงทุนส่วนนึงกับอีเกิลเคอเรียส์ด้วย
ผมมีบันทึกไว้นะถ้าคุณจำไม่ได้
เบเกอรี่ของลุงผมไปได้ดีพอ
เลยใช่ เขามีเงินลงทุนเพิ่มเติมได้
นั่นแหละความฝันแบบอเมริกัน
ใช่แล้วครับ
ไม่รู้นะยัยหนู ผู้ชายแบบนี้เป็นมือโปร
เขาปกปิดร่องรอยตัวเองมาได้ตั้งหลายปี
อัยการคนนี้ แอนเดรีย ชนะมิคกี้มาสิบคดีรวด
- ผมว่าไม่ใช่สิบนะ - ใช่สิ ฉันนับไว้ สิบคดี
แกคิดอะไรอยู่ อัยการฝีมือดีๆ ลบล้างข้ออ้างแกได้ง่ายๆ เลย
เราถึงต้องจัดการไม่ให้เธอมีโอกาสไงครับ
นี่รูปถ่ายอีกสามรูปที่นักสืบของผมถ่ายไว้
ทุกครั้งที่คุณไปเยี่ยมพ่อ
คุณก็บินกลับวันรุ่งขึ้น แล้วตรงไปร้านเบเกอรี่ของลุงทันที
เฉลี่ยแล้วประมาณทุกหกสัปดาห์
คุณแกรนท์ คุณตั้งใจจะบอกเราเหรอว่า หลังจากคุณไปเยี่ยมพ่อทุกครั้ง
พ่อที่ติดคุกเพราะพัวพัน กับเครือข่ายองค์กรอาชญากรรม
คุณก็ต้องไปเยี่ยมลุง
ลุงที่เป็นอดีตสมาชิกเครือข่ายนั้น และเป็นหุ้นส่วนธุรกิจของคุณ
เพื่อไปกินบาคลาวาเหรอ
ขอค้านค่ะ ยั่วยุ
ไม่รับคำค้าน
ผม…
มันไม่ใช่อย่างที่เห็น
มีความเป็นไปได้อีกอย่าง คุณอาจจะส่งต่อข้อมูล…
- ขอค้านค่ะ คาดเดา - ไม่รับคำค้าน
จากสมาชิกองค์กรอาชญากรรมคนนึง ไปใหอีกคน
- ยั่วยุค่ะ - ไม่รับคำค้าน คุณฟรีแมน
ซึ่งจะทำให้คุณเป็น สมาชิกองค์กรอาชญากรรมนั้นเช่นกัน
มันเป็นอย่างนั้นใช่มั้ยคุณแกรนท์ เพราะมันดูเป็นอย่างนั้น
ท่านครับ
"ตามคำแนะนำของทนายความของผม ตามมาตราที่ห้า
ผมขอปฏิเสธไม่ตอบคำถามนี้ หรือคำถามอื่นอีกต่อไป"
อยู่ในความสงบ
ไม่เช่นนั้นฉันจะให้ทุกคนออกไป!
ทนายความ ไปพบที่ห้องผู้พิพากษาเดี๋ยวนี้
แม่เจ้า
"ไม่มีใครถูกบังคับให้ปรักปรำตัวเองได้"
นั่นย้อนไปถึงศตวรรษที่ 16 เลยนะ
ด้วยเหตุนี้ อัยการถึงบังคับให้จำเลยให้การไม่ได้
ถ้าเขาไม่อยากทำ
และลูกขุนก็ไม่ควรสรุปว่าเขามีความผิดด้วย
ถ้าเขาไม่อยากตอบคำถาม
ปกติมักจะใช้กับฝ่ายจำเลย
แต่ถ้าฝ่ายจำเลยให้คนอื่นให้การ
และต้อนคนนั้นจนมุม จนต้องขอใช้สิทธิ์ไม่ตอบคำถาม
ก็ไม่มีทางที่ลูกขุนจะไม่คิดว่า คนนั้นทำอะไรผิดสักอย่าง
นั่นแหละที่ต้องการ
รู้มั้ยว่ามันเสี่ยงมากนะไอ้หนู ว่านายอาจเจอปัญหาขนาดไหน
ถ้าผมเจตนาทำ ก็ใช่ แต่ถ้าบังเอิญว่า…
คุณฮอลเลอร์ คุณรู้อยู่แก่ใจว่า คุณมีหน้าที่แจ้งศาล
ถ้ามีสัญญาณบอกว่า
พยานอาจจะคิดใช้สิทธิ์ไม่ตอบ
ผมไม่มีทางรู้ได้เลยว่า พยานคนนี้จะทำอะไรบนคอกพยาน
- อ้างบ้าบอไปเรื่อย - คุณฟรีแมน
คุณต้องทำตัวเป็นมืออาชีพ
เมื่ออยู่ในห้องผู้พิพากษา และในศาลของฉัน เข้าใจมั้ย
ขอโทษค่ะท่าน
ที่เธอพูดมาก็ถูกนะ คุณทนาย
คุณแกรนท์ตกลงจะให้การ ตอนยื่นร้องขอระงับหมายเรียก
ตอนนั้นเขาไม่ได้ใช้สิทธิ์ไม่ตอบคำถาม ไม่มีทางที่ผมจะรู้ได้ว่าเขาจะทำตอนนี้
ไม่
เขาสร้างเรื่องกล่อมจิตใจลูกขุน
ตอนนี้พยานของเขาใช้สิทธิ์ไม่ตอบคำถามไปแล้ว ฉันซักค้านเขาไม่ได้
ท่านคะ เขาบิดเบือนการพิจารณาคดีนี้มาตลอด ด้วยการทำแสดงปาหี่
ไม่เอาน่า
คุณฮอลเลอร์ ถ้าฉันพบหลักฐานใดๆ ว่านี่เป็นการไตร่ตรองไว้ก่อน
ฉันจะทำให้คุณโดนตรวจสอบทางวินัย กับสภานิติบัญญัติ
เมื่อเป็นแบบนี้ ฉันจะยกเลิกคำให้การ ของพยานคนนี้ใ้หมด ทุกอย่าง
ท่านคะ ไม่มีทางแก้ไขเรื่องนี้ได้แล้ว
ฉันเข้าใจ คุณฟรีแมน
เว้นแต่ว่าคุณจะมีหลักฐานว่า คุณฮอลเลอร์มีแผนจะทำแบบนี้ต้ั้งแต่แรก
ฉันจะไม่ประกาศให้ยกฟ้อง
ฉันจะบอกลูกขุนว่า อย่าสรุปว่าคุณแกรนท์มีความผิด
จากการที่คุณแกรนท์ปฏิเสธไม่ตอบคำถาม
แต่เธอยังมีปัญหาอยู่
ใช่ เมื่อทำให้หมอนี่ใช้สิทธิ์ไม่ตอบคำถามได้แล้ว
ลูกขุนก็ต้องมองว่าเขามีความผิด
แต่ผิดข้อหาอะไรล่ะ
แกแค่แสดงใหเห็นว่าเขาอาจจะเป็นอาชญากรได้
แกยังไม่มีหลักฐานมัดตัว ที่โยงเขากับคดีฆาตกรรมอยู่ดี
เรายังมีไพ่เด็ดซ่อนไว้อีกหนึ่งใบ
คุณวอยเชเฮาสกี้ จะว่ามั้ย ถ้าผมทำให้งานนักข่าวประจำศาลง่ายขึ้นหน่อย
แล้วเรียกคุณว่าเดนนิสพอ
ผมไม่ขัด
บอกเราหน่อยครับว่าคุณทำอาชีพอะไร
ผมเป็นนักสืบของคุณ
และในกรณีนี้
งานที่คุณทำให้ผม ทำให้คุณได้ตามสืบใครเป็นพิเศษมั้ย
มีครับ อเล็กซ์ แกรนท์
คุณได้รู้อะไรเกี่ยวกับคุณแกรนท์บ้าง
ผมตามเขาหลายครั้งจากสนามบิน
ไปถึงร้านเบเกอรี่ของลุงเขาที่เกล็นเดล
ขอค้านค่ะ
คำให้การของคุณแกรนท์ถูกตัดออกไป ไม่เกี่ยวข้องกับคดีของเราแล้ว
ตรงกันข้ามเลยครับท่าน
คำให้การของพยานคนนี้ จะแสดงถึงความเกี่ยวข้องเอง
ถามต่อซะที
เข้าใจครับ ถ้างั้นเดนนิส
ทำไมถึงสนใจที่คุณแกรนท์ไปเยี่ยมลุงของเขา
เพราะผมค้นพบอย่างอื่น
บางอย่างที่ดูเหมือนจะเชื่อมโยงคุณแกรนท์ เข้ากับการฆาตกรรมมิตเชลล์ บอนดูรันท์โดยตรง
บอกเราได้มั้ยว่าคืออะไร
ลานจอดรถของบอนดูรันท์มีกล้อง ที่ทางเข้าและทางออกเท่านั้น
วันนี้ไม่มีรถที่มีพิรุธเข้าออกเลย
ครับ เราพิสูจน์ไปแล้ว
แต่ที่ตึกอีกฝั่งถนน
มีกล้องเก่าๆ
ที่ถ่ายภาพนิ่งไว้ทุกๆ นาที
และจับภาพด้านข้างของตึกบอนดูรันท์ไว้
หลักฐานหมวดทีครับท่าน
ก่อนหน้านี้วิดีโอคลิปนี้ ถูกส่งให้อัยการในการค้นพบ
ผมศึกษารูปถ่ายดูว่า มีคุณแทรมเมลล์อยู่ในรูปมั้ย
ซึ่งไม่มี แต่ผมสังเกตเห็นว่ามีคนอื่นอยู่
อีเกิลเคอเรียส์ ซึ่งมีคุณแกรนท์ กับลุงของเขาเป็นเจ้าของร่วมกัน
รถคันนี้จอดอยู่นอกอาคาร ของคุณบอนดูรันท์นานเท่าไหร่
รถอยู่ตรงนั้นตั้งแต่ 8.19 น. ถึง 9.05 น.
แล้วทำไมถึงสำคัญครับ
เพราะตามที่แพทย์ชันสูตรบอกไว้
เหตุฆาตกรรมเกิดขึ้น ระหว่าง 8.30 น.-9 น.
ขอบคุณครับเดนนิส ไม่มีคำถามแล้ว
เอาละ เลยเวลาพักเบรคช่วงบ่ายแล้ว
งั้นพักตอนนี้เลย
สามสิบนาที
แล้วกลับมาเจอกันใหม่เพื่อซักค้าน
เหลือเชื่อ ทำได้ดีมาก
พรีเซนต์ของเธอ ฉันให้เอเลย
แต่แกน่ะคนละเรื่อง
ฉันให้ดีลบด้านจริยธรรมในวิชาชีพ
แต่เอบวกด้านแผนการ
ไอ้หนู แม้แต่ "เขา" ก็คิดมุกนี้ไม่ได้
อีกสิบห้านาทีจะสี่โมง ใกล้หมดช่วงพักแล้ว
นายต้องกลับเข้าไปในนั้น แล้วเธอจะซักค้านนาย
แล้วลูกขุนก็จะกลับบ้าน เก็บเอาไปคิดทั้งคืน
มันเยี่ยมมาก
ฉันมีอีกคำถามเดียว
แกคิดแผนสดๆ เลยเหรอ
ไม่เชิงค่ะ
อย่างที่บอก
เรารู้มาตลอดว่าหลักฐานแน่นหนามาก
มิคกี้รู้ว่าเราต้องเรียกนักข่าวมา ในการไต่สวนเบื้องต้น
ผมยอมให้เขาใช้สิทธิ์ไม่ตอบตอนนั้นไม่ได้
เพราะแกต้องทำให้เขาให้การ
จะได้ให้การตอนนี้ต่อหน้าลูกขุนเลย
ขอบคุณที่อยู่ด้วยกันนะครับ
พูดเป็นเล่น การอยู่ที่นี่เหมือนได้สูดออกซิเจน
ไปเลยครับ เดี๋ยวผมตามไป
เจ้าหน้าที่วาสเกซ ลมอะไรหอบเอฟบีไอมาถึงศาลรัฐล่ะ
เราไม่ได้ตกลงกันไว้อย่างนั้น ฮอลเลอร์
คุณพูดเรื่องอะไร
ผมให้ข้อมูลคุณเพื่อไปต้อนให้อเล็กซ์ แกรนท์ ให้การ
ไม่ใช่ใช้สิทธิ์
คุณหลอกใช้ผม
ผมว่าเราต่างก็หลอกใช้กันนะว่ามั้ย
คุณมีงานคุณต้องทำ ผมมีของผม
งั้นผมจะบอกว่าสำนักงานเรามีอะไร
ความจำเราดี
แล้วเจอกันใหม่คุณทนาย
คุณฟรีแมน จะซักค้านมั้ย
ไม่ค่ะท่าน ฉันไม่มีคำถามให้พยานคนนี้
ตามนั้น เชิญพยานลงจากคอกได้ คุณฮอลเลอร์
คุณฮอลเลอร์
ฝ่ายจำเลยปิดสำนวนครับ
ดีมาก พยานพิสูจน์แย้งล่ะ
ไม่มีค่ะท่าน
ยิ่งดีใหญ่
ถ้าอย่างนั้น เวลาเลยมาขนาดนี้แล้ว งั้นเรา…
ท่านคะอันที่จริง อัยการพร้อมจะแถลงปิดแล้วค่ะ
ท่านครับ ผมเสนอให้เลิกศาลตอนนี้ แล้วแถลงปิดตอนเช้า
- เราเหลือแค่ 20 นาที - ไม่เป็นไร
ฉันต้องใช้แค่สิบนาที
เป็นการแสดงที่ตราตรึงใจว่ามั้ยคะ
คุณฮอลเลอร์เล่นใหญ่เต็มที่
งัดมาทุกอย่างไม่มีหมกเม็ด
เขาทำให้นักมายากลในลาสเวกัสตกงานได้เลย
แต่เช่นเดียวกับนักมายากล
สิ่งที่ทนายจำเลยทำก็คือเบนความสนใจ
ทำได้แค่นั้น
คุณฮอลเลอร์อยากให้คุณเชื่อว่า แค่เพราะชายชื่ออเล็กซ์ แกรนท์
มีปูมหลังน่าสงสัย ทำให้เขาเป็นฆาตกร
หรือขัดแย้ง คลุมเครือด้านธุรกิจกับคุณบอนดูรันท์ ก็เป็นแรงจูงใจให้ฆ่า
นั่นแหละค่ะแรงจูงใจในการฆ่า
หรือไม่แน่ เขาอาจไม่สนเลยว่าคุณเชื่อหรือไม่
บางทีเขาแค่ดีใจ ที่คุณเบนความสนใจจากข้อเท็จจริง
เพราะข้อเท็จจริงคดีนี้ไม่เปลี่ยนแปลง
อาวุธฆาตกรรม ไม่ใช่ค้อนเปื้อนเลือด ของอเล็กซ์ แกรนท์
ไม่ มันเป็นของจำเลย ลิซ่า แทรมเมลล์
ถุงมือเปื้อนเลือดมิตเชลล์ บอนดูรันท์ที่เราพบ
ก็เป็นของลิซ่า แทรมเมลล์เช่นกัน
ไม่เหมือนอเล็กซ์ แกรนท์
ลิซ่า แทรมเมลล์มีแรงจูงใจ วิธีการ และมีโอกาสจะก่อฆาตกรรม
ไม่เหมือนอเล็กซ์ แกรนท์
หลายครั้งที่ลิซ่า แทรมเมลล์ด่าทอ กระทั่งข่มขู่
โดยตรงและโดยอ้อมถึงผู้ตาย
ที่จริง จำเลยทำตัวคุกคามมาก
จนทำให้มิตเชลล์ บอนดูรันท์ ขอหมายศาลห้ามเข้าใกล้
แต่แน่นอนหมายศาลจะมีผล
ก็ต่อเมื่อผู้ถูกสั่งห้าม เลือกที่จะทำตาม
เฉกเช่นมายากล กลจะสำเร็จ
เมื่อผู้ชมยอมให้ตัวเองโดนหลอกได้
อย่าให้ตัวคุณเองก็โดนหลอก
มองผ่านลูกไม้ของคุณฮอลเลอร์ มองข้ามไป
มองให้ขาดค่ะ
สู่ความจริง
ขอโทษค่ะฉัน… ตอนนี้รู้สึกว่าหายใจติดขัดมาก
พระเจ้า พรุ่งนี้ฉันอาจติดคุกได้ มิคกี้
ฟังนะ
ผมจะทำทุกวิถีทาง เพื่อไม่ให้เกิดเรื่องแบบนั้น
โอเคนะ
อันดาเล มิคกี้ เราต้องร่างคำแถลงปิด
เดี๋ยวออกไป
ผมต้องเข้าออฟฟิศ คืนนี้ยิงยาวแน่
ค่ะ
ให้เอาของกินไปฝากมั้ย
ไม่น่าใช่ความคิดที่ดี
งั้นให้เรเน่เอาไปฝากละกัน
เล็กๆ น้อยๆ ที่ฉันทำได้มิคกี้
งั้นเอาโปโซเลละกัน
ไปเถอะ
กลับบ้านดีๆ นะ
มาเถอะลอร์น่า
หล่อนขยี้เรายับตอนแถลงปิด เราต้องตอบโต้
เอาไงดี
เริ่มจากหลักฐาน แล้วค่อยไล่ไปอารมณ์หรือทางกลับกัน
ผมว่าเราควร…
เย่ มื้อค่ำ
เข้ามาเลย ขอบใจ
ยินดีครับ
วางตรงนี้เลย
เออ ถามอะไรหน่อยสิ ผู้ชายคนนี้เกี่ยวอะไรด้วย
ผู้ตรวจสอบอาคารเหรอ
ใช่ ผมเห็นเขาที่ศาลด้วย แต่เขาอยู่สาธารณสุขไม่ใช่เหรอ
สาธารณสุขเหรอ วอลเตอร์ คิมเป็นผู้ตรวจสอบอาคารของเมือง
ไม่ๆ นั่นคนเดียวกัน
เขาไปตรวจที่ร้านอาหารโดยไม่แจ้งล่วงหน้า
ผมจำได้เพราะเป็นวันก่อนที่ลิซ่าจะถูกจับ
วันก่อนเหรอ
เรเน่ ตอนเขาตรวจสอบร้าน เขาเข้าโรงเก็บของลิซ่ามั้ย
เข้า เพราะท่อแก๊สเดินผ่าน
คุณไปกับเขามั้ย
ไม่ เพราะช่วงมื้อเที่ยงคนเยอะ
แฟ้มเดอะ เทอร์ราซโซ่อยู่ที่ไหน
นี่
ฝีมือวอลเตอร์ คิม เขาเป็นคนรับรองการตรวจสอบ
เป็นคนที่อเล็กซ์ แกรนท์จ่ายสินบนให้
(วอลเตอร์ คิม หัวหน้าผู้ตรวจสอบอาคาร)
ตอนบอนดูรันท์ส่งอีเมลข่มขู่แกรนท์
ก็ข่มขู่คิมด้วย
แต่ชื่อคิมอยู่บนเอกสาร เขาจึงไม่มีอะไรคุ้มครอง
แปลว่าเขาอาจเสียไปทุกอย่าง ทั้งบ้าน ทั้งครอบครัว
ความฝันแบบอเมริกัน
เขารู้เรื่องที่ลิซ่าโกรธบอนดูรันท์ด้วย
เขาเป็นคนถ่ายรูปนี้
เขารู้ว่าเธอเหมาะจะเป็นแพะ
คุณคิดว่าวอลเตอร์ คิม ฆ่ามิตเชลล์ บอนดูรันท์เหรอ
อาจใช่ เขาอาจรู้ตัวคนทำ อเล็กซ์ แกรนท์อาจสั่งเขา
- มีทางเดียวที่จะรู้ได้ - จัดไปเลยเดี๋ยวนี้
- เจออะไรมั้ย - ไม่ดีเลย
วอลเตอร์ คิมหายตัวไป
หมายความว่าไงหายตัวไป เราต้องการเขา
เมียเขาแจ้งความว่าหายตัวไปสองวันก่อน
ไปทำงานแล้วไม่กลับมา
เราปิดสำนวนแล้วซิสโก้
ถ้าไม่เจอตัวคิม ศาลไม่ยอมให้ฉันเปิดคดีใหม่แน่
จะทำเท่าที่ได้
(สร้างจากนวนิยายของไมเคิล คอนเนลลี่)
คำบรรยายโดย อรภาริน อ่อนกอ
𝄇 Downloaded From BollyFlix 𝄇